Universis presentes litteras inspecturis, nos Officialis Eduensis et Hugo de Viangiis canonicus et terrarius Eduensis, notum facimus quod in nostra presentia propter hoc specialiter constitutus Iohannes, filius quondam Durandi de sancta Hanastasia, non coactus, etc., vendit, quitat et concedit imperpetuum domino Garnerio de Edua, rectori ecclesie sancti Saturnini de Plano, et suis, suam medietatem cujusdam domus et hoschiam sitam retro dictam medietatem dicte domus sitam apud sanctam Hanastasiam, juxta terram dicti rectoris hinc inde, et juxta viam publicam per quam itur a porta Matheroni forestarii apud sanctam Hanastasiam ex altera parte, et quicquid juris et actionis idem Iohannes habet et habere potest et debet in predictis domo et hoschia et vico sancte Hanastasie, etc., pro quinquaginta solidis Vien. bonorum et legalium jam persolutis a dicto Garnerio emptore Iohanni venditori predicto, etc. Datum die lune ante Penthecostes anno Domini Mº CCº nonagesimo sexto.